इसी कंपनी के नाम पर करोड़ों की जमीन दलाली के रूप में सुजाता और चाणक्य होटल ग्रुप के मालिकों कोचर बंधुओं ने ट्रांसफर की थी। शहर के प्रमुख इलाके सगुना मोड़ के पास मौजूद इस जमीन पर राज्य का सबसे बड़ा मॉल बन रहा था। इस मामले में सीबीआई ने लालू प्रसाद उनकी पत्नी और छोटे बेटे समेत आठ लोगों को नामजद अभियुक्त बनाकर एफआईआर भी दर्ज की थी। इसी क्रम में सीबीआई की टीम उनके पटना स्थित आवास पर जुलाई महीने में छापेमारी भी कर चुकी है।